העיר נמצאת באזור בו התגלה פחם במהלך המאה ה-16. בעקבות גילוי הפחם הוקמו באזור מכרות ובסביבתם התפתחו כפרים. להוצאת פחם מהאזור נבנתה תעלת מים שקשרה את האזור עם מספר נהרות. העיירה הוקמה באופן רשמי בשנת 1856 על בסיס מספר כפרים. בהקמתה היא כללה 1300 תושבים. בשנת 1857 ראש העיר קידם הקמת בית חולים, כנסייה בניין דואר ובשנת 1876 הסתיימה בניית בניין העירייה. מספר תושבים גדל בהתמדה והגיע לרמה של כ-30 אלף. אמנם לאחר מלחמת העולם הראשונה היקף כריית פחם באזור החל לרדת. בשנת 1965 המכרות סיפקו כ-2.5 מיליון טון אך כבר בשנת 1985 המכרות יצרו פחות ממיליון טון פחם. המכרות החלו להיסגר ובשנת 1992 נסגר המכרה האחרון. בהתאם לכך מספר תושבי היישוב פחת וכיום מתגוררים ביישוב כ-17 אלף תושבים בלבד. רמת אבטלה בעיירה היא כ-21% ועסקים רבים נסגרו.
בשנות ה-60 בעיר הייתה קבוצת כדורסל נשים שזכתה פעמיים באליפות צרפת.
במהלך מלחמת העולם השנייה אנדרה פרודון פעל בעיר להצלת היהודים וקיבל הכרה על פעילות תוך הענקת תואר חסיד אומות העולם. העיירה הייתה מרכז חשוב של רזיסטנס ובשנת 1946 ליישוב הוענקה מדליית הרזיסטנס.
יצחק נאבארו
הכוכב הבא עונה 9
בת המעמקים
בת המעמקים הוא ספר הרפתקאות שנכתב על ידי ריק רירדן. הספר התפרסם ב-26 באוקטובר 2021 על ידי דיסני-היפריון, ומבוסס על הספר עשרים אלף מיל מתחת לפני הים.
הספר עוקב אחר אנה דקאר, שהיא נערה ממוצא הודי וסטודנטית באקדמיית הארדינג-פנקרופט, אקדמיה לחקר ולוחמה ימית.
בניגוד לספריו הקודמים של ריירדן שעסקו במיתולוגיה, בת המעמקים הוא רומן מדע בדיוני הקיים בעולמו הבדוי של הספר עשרים אלף מיל מתחת לפני הים. אולם בניגוד לספר המקורי, עלילת הספר קורת בעתיד, וכוללת טכנולוגייות חדשניות יותר, ודמויות שהן צאצאי הדמויות של וורן. הוא משלב גם טכנולוגיות ישנות וגם עתידיות, וממזג גם בינה מלאכותית. הספר משלב בתוכו את היריבות בין אחים ושחזור של טכנולוגיות עתיקות שאבדו. לדוגמה, נאוטילוס, הצוללת של רב החובל נמו, כעת בשליטת צאצאיו, מתוארת כבעלת אינטליגנציה מלאכותית ומסוגל לנוע באמצעות כור גרעיני.
עלילה.
לאחר מות אביה ואמה במשלחת מדעית לפני שנתיים, והמשפחה היחידה שנותרה לה הוא אחיה הבכור, דב, שהוא סטודנט באקדמיה יחד עם גיבורת הספר, אנה דאקר, הם יוצאים לסוף שבוע במסגרת אקדמיית הארדינג- פנקרופט. אולם אז הם מותקפים ע"י גורם מסתורי, ואנה, יחד עם חבריה, הם היחידים ששרדו. בנוסף, הפרופסור שלימד אותה, פרופ' ד"ר יואיט, מספר לה שתיכון מתחרה, תיכון לנד, נמצא איתם בריב שנמשך כבר מאה חמישים שנה. מיד לאחר מכן מתחממים הדברים והיא נאלצת להאבק באויבים ובבוגדים. היא לומדת את האמת על ההיסטוריה שלה, ונאלצת להתמודד עם סכנות שלא הכירה.
יואט מסביר לאנה ולחבריה לכיתה שהספר עשרים אלף מייל מתחת לפני הים הם למעשה תיאורים בדיוניים של אירועים אמיתיים המבוססים על ראיונות שערך ז'ול וורן עם אנשים אמיתיים המעורבים באירועים אלה, ושאנה היא צאצאית של קפטן נמו, שהוא בעצם הנסיך דקאר מבונדלקאנד. יואט מספר להם שנמו היה גאון שפיתח טכנולוגיה הרבה לפני זמנו והאקדמיה של הרדינג-פנקרופט ומכון לנד נאבקים על הטכנולוגיה הזו מאז, והיריבות ביניהם פרצה כעת למלחמה. בצוללת של נמו, הנאוטילוס, הוא ניהל מלחמת גרילה במעצמות הקולוניאליות של סוף המאה ה-19, וביקש את השמדתם כנקמה על רצח אשתו ובנו הבכור בידי הבריטים בעקבות השתתפותו במרד ההודי ב-1857 נגד השלטון הבריטי.
לאחר שפייר ארונקס, נד לנד ומשרתו של ארונקס קונסייל ברחו מקפטן נמו, הם הקימו את מכון לנד בניסיון להציל את הסדר העולמי מנמו על ידי רכישה של המצאותיו והטכנולוגיה של הקפטן. סיירוס הארדינג ובונאונצ'ר פנקרופט, שמפגשם עם נמו תואר באי התעלומות, סיפרו את סיפורם לוורן בניסיון לשנות את תדמיתו של נמו ולהגן על מורשתו, והקימו את האקדמיה הארדינג-פנקרופט בהתאם למשאלתו האחרונה של נמו – שהמצאותיו לא ינוצל לרעה.
הניסויים של הסטודנטים נועדו להיות ההיכרות של תלמידי כיתות ט' עם הטכנולוגיה של נמו, אבל פרופסור יואט מחליט שבנסיבות העניין הוא חייב לספר להם הכל. חברתה וחברת כיתתה של אנה, אסתר הרדינג, יתומה שהיא נינתה הרביעית של סיירוס הארדינג, קיבלה את המידע חודשים קודם לכן, אך הושבעה לחשאיות על ידי חבר הנאמנים של האקדמיה הארדינג-פנקרופט. הרבה לפני התפתחות המדע הגנטי המודרני, קפטן נמו למד כיצד לקשר ביומטרית את ההמצאות הגדולות ביותר שלו לגנים שלו כך שיופעלו רק על ידי עצמו או צאצאיו הישירים, מה שאומר שרק אנה, שהיא הנכדה והצאצא הישיר האחרון של הקפטן ששרד, עשויה להפעיל אותם.
ללא ידיעת התלמידים, יואט סובל מסרטן לבלב, והוא נמצא בתרדמת בבקתתו בבוקר יומם השני בים. אנה לוקחת את הפיקוד על הספינה, וורנה, ומשתמשת באחת מההמצאותיו של נמו כדי לקבוע את יעדם, אטול מרוחק ולא ידוע באוקיינוס ​​השקט בשם לינקולן איילנד. זהו האטול שבו הובלו סיירוס הארדינג, בונאוונצ'ר פנקרופט וחבריהם, ושם קפטן נמו מת על סיפון הנאוטילוס. לאורך הדרך, הם לומדים מנתונים שחולצו מהמל"טים ששיגר יואט לאחר הרס בית הספר, שדב שידר אזהרה על מערכת הכריזה שלו להתפנות. על מנת להתקרב לאי לינקולן, שמוגן בכבדות ומוסתר מזיהוי על ידי מכשיר הסוואה, עליהם לפענח קוד ששודר אליהם על ידי צוות האי לינקולן ולשלוח חזרה הודעה מקודדת.
עם הגעתם לאי לינקולן, הם מתקבלים על ידי המטפלים של האי: זוג בשם לוקה ברסנטי (שהוא צאצא של הממציא האיטלקי יוג'ניו ברסנטי) ואשתו אופליה ארטמסיה, ויופיטר שהוא אורנגאוטן שלמד לבשל על ידי צפייה ב- בייק אוף הבריטי. ד"ר יואט מתחיל לקבל טיפול בטכנולוגיה הרפואית של קפטן נמו. לוקה ואופליה מציגים לתלמידים את הנאוטילוס, שלמעט נזקים קלים נמצא כמעט ללא פגע, לאחר שישב רדום בתחתית לגונה סמוכה במשך כ-150 שנה. אנה לומדת שהנאוטילוס הוא דגימה של בינה מלאכותית כל כך מתקדמת עד שהיא חשה, ושהוריה של אנה, שמתה זמן קצר לפני שנכנסה לכיתה ח', גילו את הנאוטילוס והתחשמלו בניסיון פזיז לעלות עליו. אנה עולה בהצלחה על הצוללת ללא תקלות על ידי הצגת עצמה וביקשת רשות לעלות על הסיפון, מדברת בשפת האבות שלה ושל קפטן נמו, בונדלית. לאחר מכן היא מעירה את הפונקציות המתקדמות של הצוללת על ידי נגינת עוגב מקטרת שהתקין קפטן נמו על הסיפון.
אולם חקר הנאוטילוס של אנה וחבריה לכיתה נקטע לפתע על ידי הגילוי כי בכירי מכון לנד, שתקפו את בית הספר שלהם, עקבו אחריהם לאי לינקולן, ומתחולל קרב. במהלך הקרב, אנה והאחרים מגלים שאחיה דב הפך לבוגד ומשתף פעולה עם מכון לנד, ומפקד על צוללתם הארונקס, שממנו הוא שידר את האזהרה להתפנות לאחר שההגנות של האקדמיה הארדינג-פנקרופט נפרצו. אנה מגלה שדב החביא מכשיר מעקב בשרשרת שנתן לה ומיד הורסת אותו, ואז משתמשת במערכות. ההנעה המתקדמות של הנאוטילוס כדי לברוח. שעתיים לאחר מכן, הם מוצאים את עצמם במערב האוקיינוס ​​השקט כ-400 מייל מזרחית לעיר דאבאו שבפיליפינים. שם, בזמן שהם עורכים תיקונים בנאוטילוס, הם פוגשים תמנון ענק שהצוות קורא לו רומיאו. אנה מתיידדת איתו בעזרת הבינה המלאכותית של הנאוטילוס. הם ממהרים בחזרה לאי לינקולן, שם עדיין מתחולל הקרב עם הארונקס. הקרב מסתיים בכך שהארונקס נשברת לרסיסים על ידי התמנון הענק והצוות שלו שנלקח מהאוקיינוס ​​וננעל בתאי כלא מאולתרים, ובקטטה בין אנה לדב שמסתיימת בכך שהיא מפילה אותו מחוסר הכרה על ידי ירי בו בכדורי גומי.
הספר מסתיים בכך שתלמידי הרדינג-פנקרופט, לוקה ואופליה, מכיתה ט', וד"ר יואט, נשבעים לבנות מחדש את בית הספר. אנה לוקחת את דב, ששטפו לו את המוח כדי להשתלט על המתקן, והולכת לראות את מקום המנוחה האחרון של הוריהם בלגונה ליד הנאוטילוס.
עיבוד לסרט.
ריירדן אישר ב-7 במרץ 2021 כי "בת המעמקים נוצרה עם מבנה ופיתוח תסריטאי". הוא סיפר שיש תוכניות לעיבוד קולנועי עתידי לספר. הוא אישר מחדש את התוכניות לסרט ב-24 באוקטובר 2021, תוך אישר שהוא יכתוב את הסרט יחד עם הבמאי אדיטי ברנן קפיל.
ב-4 באפריל 2022 חשף ריירדן כי זכויות הסרט נסגרו וכי בקרוב הם יתחילו לכתוב את התסריט.
הצלחה.
הספר מכר כמה מאות עותקים והיה רב מכר של הניו יורק טיימס.
אגודת ספורט
החיים למען הצאר
החיים למען הצאר (ברוסית: Жизнь за царя) היא "אופרה טראגית" בארבע מערכות ואפילוג מאת המלחין הרוסי מיכאיל גלינקה. בתקופת שלטון ברית המועצות נודעה האופרה בשם איבן סוסאנין (ברוסית: Иван Сусанин), על שם הדמות המרכזית בעלילה. הסיבה לשינוי השם היא שינוי השלטון. רוסיה הסובייטית החליפה את רוסיה הצארית ולכן שמה של אופרה המספרת על חיים שבן אדם מקריב למען הצאר, נוגד את הפילוסופיה הקומוניסטית.
הלברית נכתבה על ידי נסטור קוקולניק, איגור פיודורוביץ' פון רוזן, ולדימיר סולוגוב ווסילי ז'וקובסקי. הבכורה של האופרה התקיימה ב-27 בנובמבר 1836 בתיאטרון הבולשוי בסנקט פטרבורג. העלילה של האופרה מתרכזת בסיפורו של איבן סוסאנין, על שם הגיבור, איכר רוסי וגיבור לאומי, המקריב את חייו למען הצאר בהתעיית קבוצה של פולשים פולנים הרודפים אותו. האופרה נחלה הצלחה גדולה. אף כי המוזיקה יותר איטלקית מרוסית באופיה, גלינקה מפגין שליטה מצוינת ברצ'יטטיב, המלכד את חלקי היצירה והתזמור עשוי ביד אמן וצופה את הכתיבה התזמורתית של מלחינים רוסיים מאוחרים יותר. הצאר גמל לגלינקה על יצירתו בטבעת יקרה.
רקע.
קדם לגלינקה קטרינו קאווס שכתב ב-1815 אופרה בשתי מערכות, "איבן סוסאנין" המבוססת על הסיפור.